ГРАД НИШ

ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ ГРАД НИШ

За период од 01.01.2022. до 30.09.2022.

Ниш, 07.11.2022.година

I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ

Назив јединице локалне самоуправе: Град Ниш

Контакт подаци: Град Ниш, Градска управа за имовину и одрживи развој,

 улица Николе Пашића број 24, тел.018/504-455

II СПИСАК ПРЕДУЗЕЋА ЧИЈИ ЈЕ ОСНИВАЧ ЈЕДИНИЦA ЛОКАЛНЕ

 САМОУПРАВЕ:

 1. Јавно предузеће за стамбене услуге ''Нишстан'' Ниш

III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ

 ПОКАЗАТЕЉА - ПРИКАЗ ПО ПРЕДУЗЕЋИМА

Назив предузећа: Јавно предузеће за стамбене услуге ''Нишстан'' Ниш

Седиште: Ниш

Претежна делатност: кровни радови

Матични број: 07379625

 Програм пословања Јавног предузећа за стамбене услуге ''Нишстан'' Ниш за 2022. годину усвојен je на седници Скупштине Града Ниша дана 23.12.2021.године.

 Остварени приходи до 30.09.2022.године износе 126.618.000 динара. Највећи део прихода односи се на приходе од хитних интервенција на стамбеном и пословном простору Града Ниша. Мањи део прихода, односи се на приходе од ситних инвестиција према Стамбеним заједницама и трећим лицима.

 Остварени расходи до 30.09.2022.године износе 135.627.000 динара. Расходи се односе на зараде радника, набавку материјала и режијске трошкове као и трошкове отпремнина и других давања везано за одлазак радника у пензију. Такође се као расход јавља и накнада ЈКП „Обједињена наплата'' везано за услуге овог предузећа по обједињеним месечним рачунима за комуналне трошкове према грађанима, а знатан део расхода је евидентиран по основу индиректног отписа по утужењима.

 На основу укупних прихода и расхода, на дан 30.09.2022.године исказан је негативан финансијски резултат у износу од 9.009.000 динара.

 На дан 30.09.2022.године број радника је био 124, од чега је 114 радника на неодређено време, 10 радника је на одређено време.

 Отпремнине за одлазак у пензију износе 1.079.381 динара.

 Солидарна помоћ радницима и породицама радника до краја извештајног периода износи 1.377.778 динара.

 Планирана средства по основу хуманитарног давања су 32.000 динара, a реализација у извештајном периоду је 10.000 динара . Средства по овом основу су додељена на основу одлука Надзорног одбора.

 Трошкови рекламе планирани су на 600.000 динара, а њихова реализација у посматраном периоду је износила 281.800 динара.

IV ЗАКЉУЧНА РАЗМАТРАЊА И НАПОМЕНЕ

 Пословање предузећа одвија се у оквиру основне делатност која доноси највише прихода. Предузеће је у овом кварталу пословало у складу са Програмом пословања за 2022.

 Уштеде које се спроводе на свим нивоима дају ефекте у циљу што бољег и економичнијег пословања.Уштеде се спроводе у делу селектованих и строго контролисаних набавки материјала, горива и опреме, а и у смањењу режијских трошкова.

Основни приход на које се предузеће ослања су приходи од хитних интервенција и текуће одржавање,чија се наплата врши преко ЈКП „Обједињена наплата“. Тренутни негативни услови пословања су изазвани пандемијом вируса ковид 19, које се и даље осећа.Инвестиције мањег обима су у благом порасту, али је њихов ниво далеко од задовољавајућег што је видно утицало на ниво прихода на дан 30.09.2022.године. Наплата од грађана се полако повећава, али још увек не достиже плански ниво.Предузеће је као и у претходним периодима користило дозвољено прекорачење по текућем рачуну према тренутним потребама. Кредитни оквир, тј. дозвољени минус у износу од 5.000.000динара код Пoштанске штедионице и од 10.000.000 динара код ОТП Банке.

Преддузеће је у трећем кварталу 2022.године пословало негативно у износу од 9.009.000 динара мада су и остварени приходи и расходи испод нивоа планираних.Основни проблем у трећем кварталу 2022.године представљало је драстично повећање цена материјала, горива и услуга које је утицало да се ниво инвестиција смањи из разлога неизвесности крајње исплативости самих инвестиција.Проблем представља и недостатак радника, као и неадекватна структура радника како по стручној спреми тако и по годинама старости.

Предузеће је своје пореске обавезе у 2022.години измирило редовно и није било блокаде рачуна.Зараде су се исплаћивале редовно у планираној динамици. Обавезе према добављачима се редовно измирују, мада је укупан обим набавки смањен.

 Исказан је негативан финансијски резултат је последица тренутног пресека стања на да 30.09.2022.године и оно ће се кориговати наплатом утужених потраживања, а такође се надамо да ће у наредном периоду, као повољној грађевинској сезони, моћи да се повећа ниво инвестиционих радова па самим тим и приходи.

Обрадила :Марина Јовановић, координатор групе

Контролисала:Јелена Лилић, шеф Одсека

Одобрила:Марлена Чуљковић, руководилац Сектора

Сагласна :в.д.Начелница Ружица Ђорђевић

 Г Р А Д С К О В Е Ћ Е

У Нишу, 08.12.2022.године

Број:1284-13/2022-03

 ПРЕДСЕДНИЦА

 Драгана Сотировски